Inneklemt arbeidsdag

En inneklemt arbeidsdag er en arbeidsdag som ligger mellom to fridager. Dette er et fenomen som dukker opp i mange land, men denne artikkelen vil begrense seg til norske forhold.

Et nærmest kronisk eksempel på en sånn inneklemt arbeidsdag kan man se på fredagen etter Kristi himmelfartsdag (i denne artikkelen forutsettes det at lørdag er fridag). Inneklemte arbeidsdager er hovedsakelig mandager og fredager, på grunn av at helgen er faste fridager. I Norge vil følgende ni datoer være forutsigbare inneklemte arbeidsdager:

 fredag 2. januar
 mandag 30. april
 fredag 2. mai
 mandag 16. mai
 fredag 18. mai
 fredag etter Kristi himmelfartsdag (unntatt med fredag 1. eller 17. mai)
 mandag 23. desember (hvis julaften er fridag)
 fredag 27. desember
 mandag 30. desember (hvis nyttårsaften er fridag)

Disse ni forskjellige datoene kan av strukturelle grunner ikke forekomme mere enn fire ganger pr. kalenderår, men alle kalenderår vil ha en av disse.

I tillegg vil det komme en inneklemt arbeidsdag ved disse kombinasjonene:

 Hvis tirsdag 1. mai og Kristi himmelfartsdag kommer i samme uke, fører det til én ekstra inneklemt arbeidsdag, onsdag 2. mai,
 hvis tirsdag 17. mai og Kristi himmelfartsdag kommer i samme uke, fører det til én ekstra inneklemt arbeidsdag, onsdag 18. mai,
 hvis 2. pinsedag og onsdag 17. mai kommer i samme uke, fører det til én ekstra inneklemt arbeidsdag, tirsdag 16. mai,
bare én av disse tre kan forekomme i løpet av ett enkelt kalenderår.

Se også
 Offentlig fridag
 Ukedager
 Ukenummer

Referanser

Eksterne lenker
 2018: Slik får du 12 dager fri ved å bruke bare fem feriedager Fagbladet, februar 2018.

Arbeidsliv i Norge
Kalendere